CERN. Kõigi aegade suurim algosakeste põrkur, milles osakeste kimbud kihutavad üksteisele vastu kiirusega, mis annab koguenergiaks keskmise 200-kilomeetrise tunnikiirusega liikuva reisirongi energia - kuigi  prootonid kaaluvad kokku vaid grammi miljardikosa. See 27-kilomeetrise läbimõõduga ülijuhtiv prootonkiirendaja, suur hadronite põrgataja (Large Hadron Collider - LHC), on sama suur kui Genfi linn ja neelab ka sama palju elektrit kui Genf. Hiigelkiirendi on sisuliselt suur mikroskoop, millega teadlased otsivad looduse kõige väiksemaid koostisosi. Üks põhieesmärke on tõestada, et eksisteerib osake (Higgsi boson), mis annab kogu universumis olevale ainele massi